Ir-Regolament tal-Kummissjoni (KE) Nru 80/2003
tas-17 ta’ Jannar 2003
li temenda r-Regolament (KE) Nru 175/2001 fir-rigward ta’ ċerti taħlitiet ta’ certi varietajiet ta’ ġewż fil-qoxra, uffiċjalment definiti mill-pajjiż li jipproduċihom
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq fil-frott u l-ħaxix [1], kif l-aħħar emendat mir-Regolament (KE) Nru 1881/2002 [2], u partikolarment l-Artikolu 2(2) tiegħu,
Billi:
(1) Ir-Regolament tal-Kummissjoni (KE) Nru 175/2001 tas-26 ta’ Jannar 2001 li jistipula l-istandard tal-marketing għall-ġewż fil-qoxra [3] jippermetti, għall-klassifikazzjonijiet ta’ kwalità kollha, li ġewż ta’ kemm-il varietà jitħallat fl-istess pakkett, sakemm it-taħlita hi uffiċjalment definita mill-pajjiż li jipproduċihom.
(2) L-awtoritajiet Franċiżi infurmaw il-Kummissjoni li huma uffiċjalment ddefinixxew kemm-il taħlita ta’ varietajiet, imsemmijin "Noix de Grenoble" u "Noix du Périgord", applikabbli kemm lill-ġewż frisk kif ukoll dak niexef. L-awtoritajiet ta’ l-Istati Uniti infurmaw il-Kummissjoni li huma ddefinixxew taħlita ta’ varietajiet imsemmija "California walnuts", applikabbli lill-ġewż niexef.
(3) Minkejja l-eżistenza ta’ taħlitiet oħra ta’ varietajiet ta’ ġewż uffiċjalmet definiti x’imkien ieħor, il-karatteristiċi ta’ dawn it-taħlitiet għandhom ikunu ddettaljati fir-Regolament (KE) Nru 175/2001, sabiex tkun evita kwalunkwe diskrepanza fl-interpretazzjoni u applikazzjoni tiegħu.
(4) Ir-Regolament (KE) Nru 175/2001 għandu jiġi emendat għal dan il-għan.
(5) Il-Kumitat ta’ Ġestjoni għal frott u ħaxix frisk ma tax opinjoni fil-limitu tal-ħin stabbilit mill-President tiegħu,
ADOTTAT DAN IR-REGOLAMENT:
Artikolu 1
L-Anness għar-Regolament (KE) Nru 175/2001 għandu jiġi emendat skond l-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fl-20 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 17 Jannar 2003.